

**ΔΕΛΤΙΟ ΤΥΠΟΥ**

**ΣΥΝΑΝΤΗΣΗ ΣΥΛΛΟΓΩΝ ΘΕΣΣΑΛΙΑΣ**

**Τα μέλη των Δ.Σ Φοροτεχνικών Ελεύθερων Επαγγελματιών Λάρισας Καρδίτσας-Τρικάλων -Μαγνησίας συναντήθηκαν στη Λάρισα και στο ξενοδοχείο Διόνυσος Πέμπτη 15 Σεπτεμβρίου 2016 και ώρα 18:00μμ .**

**Στην Πανθεσσαλική αυτή συνάντηση συζητήθηκαν διάφορα θέματα που απασχολούν τον κλάδο και πάρθηκαν οι ακόλουθες αποφάσεις:**

* **Να γίνεται συνάντηση των Διοικητικών Συμβουλίων και των αντιπροσώπων των ενώσεων και των 4 νομών της Θεσσαλίας κάθε 3 μήνες στις πρωτεύουσες των νομών .**
* **Η επόμενη συνάντηση ορίστηκε να πραγματοποιηθεί στο Βόλο πριν τη γενική συνέλευση της Ομοσπονδίας (Π.Ο.Φ.Ε.Ε.).**
* **Υπήρξε προβληματισμός στο θέμα της συσπείρωσης των ενώσεων και πρέπει να βρεθούν τεχνικές και τρόποι για την προσέλκυση συναδέλφων (νέων και παλιών).**
* **Σε κάθε συνάντηση θα καταγράφονται οι προβληματισμοί και οι ανησυχίες για το επάγγελμα μας και ο κος Θωμάς Γρηγορίου (μέλος Δ.Σ. της Π.Ο.Φ.Ε.Ε.) να τις μεταφέρει στην κεντρική διοίκηση της Ομοσπονδίας ώστε να εκφράζεται η άποψη της περιφέρειας.**
* **Πριν την κάθε συνάντηση θα ορίζεται η ατζέντα των θεμάτων από τους προέδρους των τοπικών ενώσεων .**
* **Αποφασίστηκε ότι πρέπει να αλλάξει το πλαίσιο των διεκδικήσεων και μέσω της Ομοσπονδίας να προσπαθήσουμε να το επιτύχουμε.**
* **Υπήρξε επίσης προβληματισμός και αντιπαράθεση σχετικά με τις ποινικές ευθύνες του λογιστή - φοροτεχνικού σύμφωνα με το άρθρο 67 του Ν.4174-2013.**

**Λάρισα 15-9-2016**

**ΜΕ ΕΚΤΙΜΗΣΗ**

**ΤΟ ΔΣ**